钦定古今图书集成/明伦汇编/氏族典/第053卷 > 韦冲
## 钦定古今图书集成/明伦汇编/氏族典/第053卷 > 韦冲

按《隋书韦世康传》：“世康弟冲，字世冲，释褐卫公府礼

于时稽胡屡为寇乱，冲自请安集之，因拜汾州刺史。
高祖践阼，进位开府，寻拜石州刺史，以母忧去职，起
为南宁州总管，持节抚慰。其兄子伯仁，随冲在府掠”
人之妻，士卒纵暴，元岩按冲，坐免。其弟太子洗马世
约谮岩于皇太子，上谓太子曰：“古人有沽酒酸而不
售者，为噬犬耳。今何用世约乎？适累汝也。”世约遂除
名。后数载，令冲检校括州事。时东阳贼帅陶子定、罗
慧方聚众为乱，冲击破之。封义丰县侯，检校泉州事，
寻拜营州总管。仁寿中，高祖为豫章王暕纳冲女为
妃，征拜民部尚书，未几卒。少子挺，最知名。